《陈传朋和余梅花旧作余再赋此》
宋代·孙应时

肌肤冰雪定何神，不用灵犀自避尘。
一笑未妨如独夜，百花谁敢斩先春。
孤山诗侣须君复，吴市仙踪只子真。
此外纷纷莫相污，风姨月姊故情亲。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。